**Предшколска установа „Дечја радост“ Бабушница**

Ул. 7. Бригаде бр. 18

**Број: 148/2017**

Датум: 30.03.2017. године

Бабушница

 **Јавна набавка мале вредности бр. 02/2017**

На основу члана 55. став 1. тачка 2. и члана 60. Закона о јавним набавкама (,,Сл.гласник РС“ бр.124/12, 14/15 и 68/15) и Одлуке о покретању поступка јавне набавке мале вредности бр. 132/2017 од 24.03.2017. године, Предшколска установа „Дечја радост“ Бабушница објављује:

**ПОЗИВ ЗА ПОДНОШЕЊЕ ПОНУДА**

**У ПОСТУПКУ ЈАВНЕ НАБАВКЕ МАЛЕ ВРЕДНОСТИ БРОЈ 02/2017**

**1.** **ПОДАЦИ О НАРУЧИОЦУ**

Назив и адреса наручиоца: Предшколска установа “Дечја радост” Бабушница, ул. 7. Бригаде бр. 18, 18 330, Бабушница

**ПИБ 100324803, Матични број 07291604**

**Врста наручиоца:** васпитно-образовна установа

**2.** **ВРСТА ПОСТУПКА**

 Поступак јавне набавке мале вредности.

**3.** **ПРЕДМЕТ ЈАВНЕ НАБАВКЕ**

Предмет јавне набавке број 02/2017 су **добра** - **прехрамбени производи- намирнице за исхрану деце у Предшколској установи “Дечја радост” Бабушница.**

 Назив и ознака из Општег речника набавке: храна, пиће, дуван и сродни производи, ОРН: 15000000.

Предмет јавне набавке је **обликован по партијама**, и то:

**- партија 1- месо и производи од меса: ОРН: 15100000**

**- партија 2- воће, поврће и сродни производи: ОРН: 15300000**

**- партија 3- хлеб и пекарски производи: ОРН: 15810000**

**- партија 4- млечни производи: ОРН: 15500000**

**- партија 5- разни прехрамбени производи: ОРН: 15800000**

**4. ЦИЉ ПОСТУПКА:** Поступак се спроводи ради закључења уговора о јавној набавци. Уговор ће бити закључен са понуђачем којем наручилац одлуком додели уговор.

**5.** **КРИТЕРИЈУМ ЗА ДОДЕЛУ УГОВОРА**

Критеријум за доделу уговора је **најнижа понуђена цена,** а елементи критеријума су ближе утврђени конкурсном документацијом.

Право учешћа у поступку има понуђач који испуњава обавезне услове предвиђене чланом 75. Закона о јавним набавкама који су ближе одређени конкурсном документацијом. Понуђачи су обавезни да уз понуду доставе доказ о испуњености услова за учешће, у складу са чланом 77. Закона о јавним набавкама и условима из конкурсне документације. Испуњеност свих услова доказује се достављањем изјаве којом понуђач под пуном материјалном и кривичном одговорношћу потврђује да испуњава услове.

**5.** **ПРЕУЗИМАЊЕ КОНКУРСНЕ ДОКУМЕНТАЦИЈЕ**

Преузимање конкурсне документације сви заинтересовани понуђачи могу извршити на Порталу јавних набавки или лично у просторијама Предшколске установе“ Дечја радост“ Бабушница.

**6. НАЧИН ПОДНОШЕЊА ПОНУДЕ И РОК**

Понуде се могу поднети непосредно:

- сваког радног дана од 6:30 да 14:30 часова у пословним просторијама Предшколске установе „Дечја радост“ Бабушница, ул. 7. Бригаде бр. 18;

- путем поште на адресу Предшколска установа „Дечја радост“ Бабушница ул. 7. Бригаде бр. 18, 18330, Бабушница.

Предметна јавна набавка је обликована у 5 партија.

Понуђач може да поднесе понуду за једну или више партија. Понуда мора да обухвати најмање једну целокупну партију.

Понуђач је дужан да у понуди наведе да ли се понуда односи на целокупну набавку или само на одређене партије.

У случају да понуђач поднесе понуду за две или више партија,она мора бити поднета тако да се може оцењивати за сваку партију посебно.

Понуде се подносе у затвореној коверти (затвореној на начин да се приликом отварања понуда може се сигурношћу да се први пут отвара), са назнаком **,,Понуда за јавну набавку мале вредности бр. 02/2017 ( ЗА ПАРТИЈУ\_\_\_\_ ) - набавка добара- прехрамбених производа за потребе Предшколске установе «Дечја радост» Бабушница- НЕ ОТВАРАТИ“**. На полеђини коверте треба навести адресу, назив понуђача и број телефона.

Рок за подношење понуде је **12.04.2017. године, до 12:00 часова**, без обзира на начин доставе. Понуда која стигне до наведеног рока сматраће се благовременом и узеће се у разматрање. Понуда која буде поднета након истека рока за подношење понуда сматраће се неблаговременом понудом. Неблаговремене понуде ће Комисија за јавну набавку мале вредности, по окончању поступка отварања понуда, вратити неотворене понуђачу са назнаком да су поднете неблаговремено.

**7.** **МЕСТО, ВРЕМЕ И НАЧИН ОТВАРАЊА ПОНУДА**

Отварање понуда ће се обавити дана 12.04.2017. године у 12:15 часова, у просторијама наручиоца.

Отварање понуда је јавно и може присуствовати свако заинтересовано лице. У поступку отварања понуда активно могу учествовати само овлашћени представници понуђача. Представник понуђача, пре почетка јавног отварања понуда дужан је да достави уредно оверено овлашћење за учествовање у отварању понуда*.* У противном наступају као јавност и не могу предузимати активне радње у поступку (потписивање записника, истицање приговора и сл.)

**8. РОК ЗА ДОНОШЕЊЕ ОДЛУКЕ**

Одлуку о додели уговора, Наручилац је дужан да донесе у року који не може бити дужи од 10 дана од дана отварања понуда, у складу са Законом о јавним набавкама.

**9**. **ЛИЦЕ ЗА КОНТАКТ:**

Лице за контакт: Марија Ранђеловић, тел.010/385202, e-mail: sekretar.vrticbb@gmail.com

 Директор

 Горан Станковић